PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2013/ZK/R/2/002	Bratislava  25. januára 2013	

Rada Protimonopolného úradu Slovenskej republiky v Bratislave, ako orgán príslušný na konanie podľa § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov v správnom konaní č. 0030/OK/2011, na základe rozkladu účastníka konania  AGROFERT HOLDING, a.s. so sídlom Pyšelská  2327/2, 149 00  Praha 4, Česká republika, IČO : 261 85  610, zastúpená  Mgr. Tomášom Marettom, advokátom, advokátska kancelária Čechová & Partners, Štúrova 4, 811 02  Bratislava 

mení

podľa § 59 ods. 2 zákona č. 71/1967 Zb. o správnom konaní (správny poriadok) v znení neskorších predpisov Rozhodnutie Protimonopolného úradu SR, odboru koncentrácií č. 2012/FH/3/1/029 zo dňa 29. júna 2012 tak, že správne konanie č. 0030/OK/2011 začaté na návrh účastníka konania AGROFERT HOLDING, a.s. so sídlom Pyšelská  2327/2, 149 00  Praha 4, Česká republika, IČO : 261 85  610, zastúpená  Mgr. Tomášom Marettom, advokátom, advokátska kancelária Čechová & Partners, Štúrova 4, 811 02  Bratislava, podľa §  32 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov  z a s t a v u j e, pretože účastník konania vzal svoj návrh na začatie konania späť.

Odôvodnenie :

1.	Protimonopolný úrad Slovenskej republiky, odbor koncentrácii v správnom konaní č. 0030/OK/2011, vydal Rozhodnutie č. 2012/FH/3/1/029 zo dňa 29. júna 2012, ktorým rozhodol tak, že na základe § 22 ods. 1 písm. d) v spojení s § 12 ods. 6 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov, ako vyplýva zo zmien a doplnení vykonaných zákonom č. 465/2002 Z. z., zákonom č. 204/2004 Z. z., zákonom č. 68/2005 Z. z. a zákonom č. 165/2009 Z. z.  zakazuje   koncentráciu vzniknutú podľa § 9 ods. 1 písm. b) v spojení s § 9 ods. 4 písm. b)  zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov, ako vyplýva zo zmien a doplnení vykonaných zákonom č. 465/2002 Z. z., zákonom č. 204/2004 Z. z., zákonom č. 68/2005 Z. z. a zákonom č. 165/2009 Z. z., ktorá spočíva v nadobudnutí priamej výlučnej kontroly podnikateľa AGROFERT HOLDING, a.s. so sídlom Pyšelská 2327/2, 149 00 Praha 4, Česká republika, IČO: 261 85 610 nad podnikom podnikateľa EURO BAKERIES HOLDING a.s. so sídlom Pekařská 1/598, 155 00 Praha 5, Česká republika, IČO: 289 74 646 na základe Zmluvy o odplatnom prevode listinných cenných papierov, ktorá bola uzatvorená dňa 29. 09. 2011 medzi spoločnosťou EUROPEAN UNITED BAKERIES S.A. so sídlom Route d´Esch 412 F, L-2086, Luxemburg, Luxembursko ako predávajúcim a spoločnosťou AGROFERT HOLDING, a.s. so sídlom Pyšelská 2327/2, 149 00 Praha 4, Česká republika, IČO: 261 85 610 ako kupujúcim a [obchodné tajomstvo účastníkov koncentrácie] medzi spoločnosťou EUROPEAN UNITED BAKERIES S.A. so sídlom Route d´Esch 412 F, L-2086, Luxemburg, Luxembursko ako postupujúcim a spoločnosťou AGROFERT HOLDING, a.s. so sídlom Pyšelská 2327/2, 149 00 Praha 4, Česká republika, IČO: 261 85 610 ako postupníkom, nakoľko predmetná koncentrácia vytvára dominantné postavenie podnikateľa AGROFERT HOLDING, a.s. so sídlom Pyšelská 2327/2, 149 00 Praha 4, Česká republika, IČO: 261 85 610, ktorého dôsledkom sú významné prekážky efektívnej hospodárskej súťaže na relevantnom trhu výroby a predaja čerstvého chleba na území Slovenskej republiky, na relevantnom trhu výroby a predaja čerstvého bežného pečiva na území Slovenskej republiky a na relevantnom trhu výroby a predaja čerstvého ostatného sladkého a slaného pečiva na území Slovenskej republiky.
2.	Proti tomuto rozhodnutiu podal účastník konania AGROFERT HOLDING, a.s., Pyšelská 2327/2, 149 00 Praha 4, Česká republika, zastúpený Mgr. Tomášom Marettom, advokátom, advokátska kancelária Čechová & Partners, so sídlom Štúrova  4, 811 02 Bratislava (ďalej ako  „účastník konania“ alebo „Agrofert“) rozklad listom zo dňa 4. júla 2012, doplnený listom zo dňa 11. júla 2012. 

3.	Počas druhostupňového konania oznámil účastník konania Agrofert Rade  Protimonopolného úradu SR (ďalej ako „Rada úradu“), že dňa 2. júla 2012 mu bol od druhého účastníka koncentrácie - spoločnosti EUROPEAN UNITED BAKERIES S.A. (ďalej aj ako „EUB“), doručený list, že od posudzovanej transakcie odstupuje.
      
4.	Na žiadosť účastníka konania bolo za účelom prebiehajúcich rokovaní medzi účastníkmi koncentrácie o ďalšej realizácii transakcie konanie pred Radou  úradu dvakrát prerušené po dobu 30 dní, a to Rozhodnutím č. 2012/PK/R/2/035 zo dňa  30. júla 2012 a  Rozhodnutím č. 2012/PK/R/2/040 zo dňa 7. septembra 2012. Listom zo dňa 28. septembra 2012, zaevid. pod   č. 3092/PMÚ SR/2012 požiadal účastník konania Agrofert o pokračovanie v konaní.

5.	Účastník konania Rade úradu oznámil, že zmluvné strany sa dohodli  na úprave podmienok pôvodnej transakcie, ktoré bližšie popísal v liste zo dňa   28. septembra 2012, zaevid. pod č. 3092/PMÚ SR/2012. 

6.	Na základe žiadosti účastníka konania a predložených dokumentov Rada úradu pokračovala v konaní o podanom rozklade, čo účastníkovi konania oznámila listom č. 3158/PMÚ SR/2012 zo dňa 4. októbra 2012 a súčasne ho požiadala o doplnenie ďalších informácii.

7.	Na základe analýzy účastníkom konania v druhostupňovom konaní  predložených vyjadrení a dokumentu TERM-SHEET sa za účelom odstránenia pochybností Rada úradu obrátila na obidvoch účastníkov koncentrácie s otázkou, či naďalej existuje dôvod na pokračovanie v konaní.

8.	 Účastník konania Agrofert sa vyjadril listom zo dňa 15. novembra 2012, zaevid. pod č. 3528/PMÚ SR/2012 tak, že nepovažuje predmetnú transakciu za ukončenú a je preto dôvod, aby Rada úradu v konaní pokračovala. 

9.	Spoločnosť EUROPEAN UNITED BAKERIES S.A., zastúpená advokátskou kanceláriou, HÁJEK ZRZAVECKÝ s.r.o., na základe predloženej plnej moci,  listom zo dňa 4. decembra 2012, zaevid. pod č. 3741/PMÚ SR/2012,  Rade úradu oznámila, že naďalej nepokračuje v konaní o predmetnej transakcii.

10.	 Vzhľadom na obdržané rozporné odpovede účastníkov koncentrácie Rada úradu opätovne vyzvala účastníka konania Agrofert listom č. 3750/PMÚ SR/2012 zo dňa 7. decembra 2012,  aby sa vyjadril k Rade úradu doručenému vyjadreniu  spoločnosti EUB.

11.	 Listom zo dňa 13. decembra 2012, zaevid. pod č. 3800/PMÚ SR/2012 účastník konania Agrofert  uviedol, že v danej veci naďalej  (aj po 4.12.2012) prebieha telefonická komunikácia medzi zmluvnými stranami ohľadom niektorých obsahových náležitostí a parametrov transakcie, ktoré nateraz zostávajú otvorené. Súčasne ale uviedol, že Rade úradu nevie predložiť žiaden relevantný právny dokument, ktorý by vyjadroval jednoznačnú vôľu oboch zmluvných strán, teda aj EUB, v predmetnej transakcii pokračovať a vyvracal by tak písomné  vyjadrenie EUB.

12.	 Rada úradu zaslala na základe § 33 zákona listom č. 3811/PMÚ SR/2012 zo dňa 21. decembra 2012 účastníkovi konania Výzvu pred vydaním rozhodnutia, v ktorej ho informovala, že na základe zistených skutočností konanie zastaví, pretože dôvod konania odpadol.

13.	 Listom zo dňa 8. januára 2013, zaevid. pod č. 35/PMÚ SR/2013, účastník konania zaslal Rade úradu vyjadrenie k Výzve pred vydaním rozhodnutia, v ktorom uviedol, že komunikácia medzi stranami transakcie už naďalej neprebieha. V liste zároveň uviedol, že berie v  celom rozsahu  späť svoje oznámenie  koncentrácie, teda návrh zo dňa 4. októbra 2011 na začatie správneho konania č. 0030/OK/2011 vo veci oznámenej koncentrácie a žiada Radu úradu aby v súlade s  § 32 ods. 1 písm. b) zákona  správne konanie č. 0030/OK/2011 v predmetnej veci v celom rozsahu zastavila.

14.	Podľa § 32 ods. 1 písm. b) zákona úrad môže konanie rozhodnutím zastaviť  ak účastník konania vzal svoj návrh na začatie konania späť. Uvedené ustanovenie sa v zmysle § 34 ods. 2 zákona vzťahuje aj na konanie o rozklade.

15.	Podľa § 59 ods. 2 zákona č. 71/1967 Zb. o správnom konaní (správny poriadok) v znení neskorších predpisov ak sú pre to dôvody, odvolací  orgán rozhodnutie zmení alebo zruší, inak odvolanie zamietne a rozhodnutie potvrdí.

16.	Vzhľadom  na to, že konanie o koncentrácii je konaním, ktorým disponuje
 výlučne účastník konania a tento svoj návrh na konanie – oznámenie koncentrácie  vzal v celom    rozsahu   späť,  Rada úradu musí prvostupňové rozhodnutie zmeniť  tak, že konanie o koncentrácii podľa § 32 ods. 1 písm. b) zákona zastavuje.

Poučenie :

Proti tomuto rozhodnutiu sa podľa § 61 ods. 2 zákona č. 71/1967 Zb. o správnom konaní (správny poriadok) v znení neskorších predpisov nemožno odvolať. Proti tomuto rozhodnutiu možno podať žalobu podľa § 247 Občianskeho súdneho poriadku na Krajský súd v Bratislave do dvoch mesiacov od jeho doručenia.  

                                                                 Tibor Menyhart                                                                  
                                                                      predseda
                                                  Rady Protimonopolného úradu SR

Rozhodnutie sa doručí :

1. Mgr. Tomáš Maretta, advokát, advokátska kancelária Čechová & Partners,    Štúrova 4, 811 02  Bratislava. 

     2. Protimonopolný úrad SR, odbor koncentrácií.